Държавен вестник, бр. 60, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  60
Раздел II
Професионална компетентност в медицинската 
онкология
1. Професионална компетентност в медицин­
ската онкология е устойчивото, адекватно, умело 
и качествено решаване на проблемите за оценка, 
лечение и проследяване на злокачествени солидни 
тумори, произхождащи от всички органи и системи.
1.1. Лекарска компетентност.
1.1.1. Лечебно-диагностичната дейност по от­
ношение на пациенти със злокачествени солидни 
тумори се осъществява от лекари със следната 
професионална квалификация: 
а) лекар, специализиращ медицинска онкология;
б) лекар със специалност „Медицинска онко­
логия“, придобита след 01.01.2007 г.; 
в) лекар със специалност „Вътрешни болести“ 
и „Онкология“; 
Посочените лекари могат да взаимодействат с 
общопрактикуващ лекар или други специалисти 
при извършване на диагностични или други спе­
циализирани лечебни дейности извън обема на 
специалността „Медицинска онкология“.
1.1.2. Нива на лекарската компетентност в 
медицинската онкология:
а) ниво 1 – осъществява се от лекар без при­
добита специалност, който работи в структура, 
осъществяваща дейност по медицинска онколо­
гия, и/или от лекар специализант по медицинска 
онкология; нивото на компетентност включва 
преглед на пациенти с онкологични заболявания 
и насочването им за консултация със специалист; 
лекарят без придобита специалност, който работи 
в структура, осъществяваща дейност по медицин­
ска онкология, осъществява лечебно-диагностична 
дейност под ръководството на специалист;
б) ниво 2 – осъществява се от лекар с придо­
бита специалност „Медицинска онкология“ след 
01.01.2007 г.; лекар със специалност „Вътрешни 
болести“ и „Онкология“, и включва самостоятелна 
дейност в оценката и лечението на злокачествени 
солидни тумори; работят като изследователи в 
клинични изпитвания и научни проекти;
в) ниво 3 – извършва се от хабилитирани лица 
със специалност „Медицинска онкология“ или 
със специалност „Вътрешни болести“ и „Онколо­
гия“, които осъществяват диагностично-лечебна, 
учебно-преподавателска и научно-консултативна 
дейност, работят като изследователи в клинични 
изпитвания и научни проекти. 
2. Медицинска специалност „Медицинска онко­
логия“ се придобива по реда на Наредба № 34 от 
2006 г. за придобиване на специалност в системата 
на здравеопазването.
3. Следдипломна квалификация:
3.1. Участие в програми за продължаващо 
медицинско обучение.
3.2. Придобиване на научно звание или друга 
специалност.
Раздел III
Основни изисквания към лечебните заведения, в 
които се осъществява дейност по „Медицинска 
онкология“ – структури, персонал, апаратура, 
дейност
1. Кабинет по медицинска онкология в амбула­
тория за специализирана извънболнична медицинска 
помощ (СИМП) 
Кабинетът по медицинска онкология е най-
малката структура по медицинска онкология, която 
може да бъде самостоятелно звено (индивидуална 
практика) или част от структурата на групова 
практика, медицински център (медико-диагности­
чен център) диагностично-консултативен център.
1.1. Устройство. Кабинетът по медицинска онко­
логия се състои от помещение за преглед (минимум 
12 m2 площ). В случай, когато освен консултативна 
дейност се осъществяват и манипулации, кабинетът 
трябва да разполага с манипулационна – минимум 
9 m2 площ. Манипулационната може да се обо­
соби като функционална част от помещението за 
прегледи, да се помещава в отделна стая или да 
е манипулационна, обща за лечебното заведение, 
в което е разкрит кабинетът.
1.2. Персонал.
1.2.1. Лекари. 
Най-малко един лекар с придобита специалност 
„Медицинска онкология“:
а) лекар без придобита специалност „Меди­
цинска онкология“ може да работи в кабинета по 
медицинска онкология само под ръководството 
на лекар с придобита специалност „Медицинска 
онкология“ или с две специалности – „Вътрешни 
болести“ и „Онкология“; 
б) лекарят с придобита специалност по медицин­
ска онкология участва в програма за продължаващо 
медицинско обучение по медицинска онкология. 
1.2.2. Медицинска сестра.
1.3. Медицински дейности, които могат да 
бъдат осъществявани в кабинета по медицинска 
онкология:
1.3.1. Специализирани диагностични медицин­
ски дейности:
1.3.1.1. Специализиран медицински преглед, 
вкл. снемане на анамнеза, физикален статус и 
запознаване с медицинската документация, отра­
зяваща историята на болестта на пациента.
1.3.1.2. Интерпретация на резултати от:
а) пълна кръвна картина, диференциална 
кръвна картина;
б) хистологични и цитологични изследвания 
на материали от солиден тумор, костен мозък, 
изливи в серозни кухини;
в) имунохистохимични и имуноцитологични 
изследвания;
г) цитогенетично и молекулярно-генетично 
изследване;
д) образни изследвания.
1.3.2. Посочените в т. 1.3.1.2 изследвания, които 
са обект на интерпретация от медицинския онко­
лог, се осъществяват в специализирани медико-
диагностични лаборатории, в които се провежда 
редовен контрол на качеството.
1.3.3. Консултации на пациентите при нужда със 
специалисти от други медицински специалности.